"Selvportrett i en alder av 19 år" (2022)
**William Kristoffer Heimdal** (født 17. mars 2003 i Malm) er en norsk tegner og figurativ maler. Han virker i Stavern i eget verksted, som medlem av kunstnerkollektivet Memorosa. Som del av den nerdrumske tradisjonen maler han klassisk figurativ, romantisk kunst med naturpalett.

Stilretningen til Heimdal, så vel som memorosagruppen, betegnes av dem selv som «kitsch», snarere enn det mer moderne begrepet trivialkunst, i den grad den søker å etterligne klassiske håndverksmalere som Rembrandt, Caravaggio og Tizian, og fremstille romantiske figurative scener av fortellende karakter, med urtema som menneskelig skjønnhet, død, og romantikk. De mener dette skiller deres «kitsch» fra moderne kunst, som preges av en lavere grad av håndverk og forståelse for gode, allmenmenneskelige tema.

Selv siterer Heimdal Don Rosa, Odd Nerdrum og Rembrandt som sine viktigste inspirasjonskilder.

Oppvekst og virke
-----------------

Heimdal har tegnet fra svært ung alder, ifølge ham selv «siden jeg kunne holde en blyant». I tidlig alder begynte han å tegne Donald Duck-tegninger, og har fått sin egen tegneserie med Onkel Skrue på trykk i Donald Duck. Etter et malerkurs for voksne ved Monika Helgesen høsten 2016, begynte han med oljemaling, og har siden malt hver eneste dag.

8. juli 2017 hadde Heimdal sin første egen kunstutstilling på Galleri Mini i Oslo. Det var etter at han publiserte skisser av sine malerier på Facebook, at Galleri Mini oppdaget Heimdal – som ble invitert til å stille ut bildene sine. Siden den tid har Heimdal hatt en rekke utstillinger flere steder i landet.

Hans verker og unge alder har fått stor oppmerksomhet, og tidligere er han blitt invitert hjem til kunstnerne Odd Nerdrum og Vebjørn Sand, hvorav sistnevne har omtalt Heimdal som «en sjeldent begavet gutt».

Referanser
----------

1. 1 2 3  «14-årige Williams kunstutstilling på Galleri mini - Galleri Mini torsdag 13. juli 2017» **(norsk)**. Detskjerioslo.no. Arkivert fra originalen 26. mars 2018. Besøkt 26. mars 2018.
2. ↑  NRK (25. mars 2018). «15-åring med stor figurativ kunstsuksess». *NRK*. Arkivert fra originalen 29. mars 2018. Besøkt 26. mars 2018.
3. ↑  «I Nerdrums mektige slagskygge».. 7. juli 2020.  Ekstern lenke i `|avis=` (hjelp)
4. ↑  «Kitsch slik jeg forstår det». *heimdaldrawings*. Besøkt 26. mars 2018.
5. ↑  «Intervju med William Heimdal». *Malm skole Skoleavis*. Besøkt 26. mars 2018. [*død lenke*]
6. ↑  «(+) Williams store evner får ikke plass – nå håper 14-åringen å få ja til å utvide garasjen!». *www.op.no* **(norsk)**. 18. mars 2018. Besøkt 26. mars 2018.
7. ↑  NRK (29. juni 2013). «William (10) møtte helten Don Rosa». *NRK*. Arkivert fra originalen 29. mars 2018. Besøkt 26. mars 2018.
8. 1 2 3  «William (14) fra Malm sjokkerer Nerdrum og Sand med talentet sitt». *adressa*. 26. august 2017. Besøkt 26. mars 2018.
9. ↑  «Fremtidig Nerdrum-elev på besøk». *Skiens Kunstforening* **(norsk)**. 16. juli 2017. Arkivert fra originalen 26. mars 2018. Besøkt 26. mars 2018.
10. ↑  «William (14) stiller ut på Galleri Mini i Oslo». *www.t-a.no*. 9. juli 2017. Arkivert fra originalen 27. mars 2018. Besøkt 26. mars 2018.
11. ↑  «I år feirer de 30 år og forventer 30.000 tilskuere». *www.op.no* **(norsk)**. 16. mars 2018. Arkivert fra originalen 29. mars 2018. Besøkt 26. mars 2018.

Eksterne lenker
---------------

* Offisielt nettsted

* (en) William Heimdal – kategori av bilder, video eller lyd på Commons Rediger på Wikidata